### Beslutningstema

Udpegning af 2 medlemmer til en bestyrelse for undervisningsinstitutioner med specialundervisning for voksne.

### Sagsfremstilling

Det følger af specialundervisningsloven § 6, at Kommunalbestyrelsen skal nedsætte en bestyrelse for institutioner der varetager specialundervisning for voksne.

Bestyrelsen skal (efter indstilling fra lederen og indenfor den økonomiske ramme der er fastsat af Kommunalbestyrelsen) fastlægge institutionens budget, afgive udtalelse til Kommunalbestyrelsen om ansættelser/afskedigeglser ved institutionen ligesom bestyrelsen kan varetage andre opgaver efter kommunalbestyrelsens nærmere bestemmelse.

Bestyrelsen består af 2 medlemmer udpeget af Kommunalbestyrelsen, 2 medlemmer udpeget af handicaporganisationerne, 2 medlemmer valgt af/blandt institutionens lærere/øvrige medarbejdere samt 1 medlem valgt af/blandt institutionens deltagere. Kommunalbestyrelsen kan beslutte at udvide bestyrelsen lokalt ved behov. Bestyrelsen fastsætter selv sin forretningsorden og vælger selv sin formand.

Voksen specialundervisning og understøttelse af bestyrelsen varetages af Tønder Ungdomsskole.

### Lovgrundlag

Specialundervisningslovens §§ 6 a, 6 c og 6 d.

Styrelsesvedtægt for Tønder Ungdomsskole kap. IV.

### Politik & Udvikling indstiller,

at udpegning sker i overensstemmelse med oversigtsbilag.

### Beslutning

Indstillingen godkendt.